###  SYDDANSK UNIVERSITET 12. november 2014

 Det humanistiske fakultet GS

Referat af institutledermøde den 10. september 2014.

Til stede var: Dekanen, prodekanen (under punkt 2), Steffen Nordahl, Jesper Carlsen, Per Krogh Hansen, Anne Jensen, Mads Funding og Gitta Stærmose.

Torben Munk Damgaard deltog i punkt 2 og Rune Jørgensen deltog i punkt 3.

Punkterne behandledes i rækkefølgen: (1), 2-8.

Ad 1. Godkendelse af notat af møde den 19. august 2014.

Udsat.

Ad 2. SDU Erhverv.

Konstitueret chef for SDU Erhverv, Torben Munk Damgaard redegjorde for rammer og problemstillinger som har været en del af SDU Erhvervs vilkår siden etableringen i januar 2013. Det har blandt andet har været svært at etablere legitimiteten i forhold til fagmiljøerne. I forbindelse med revision af strategien er der søgt at tage hånd om ønsker/pres indefra som udefra, nye og eksisterende samspil med erhvervslivet, herunder etablering af et Vidensudvekslingsråd og Advisory Board med henblik på koordinering af SDU’s strategiske vidensformidlingsområder. SDU Erhvervs portefølje og services blev præciseret.

Institutlederkredsen og Torben Munk Damgaard drøftede muligheder for fremtidigt konstruktivt samspil.

Ad 3. PURE.

Rune Nørgaard Jørgensen, Forskerstøtte Humaniora, orienterede om udtræksmuligheder i PURE og nødvendigheden af transparens gennem systemet og specifik stillingtagen til hvilke aktivitetstyper der skal indtastes.

Steffen Nordahl Lund problematiserede, at der måles på VIP-årsværk og ikke forskningsårsværk.

Der var enighed om at inddrage Syddansk Universitetsbibliotek. (Bibliotekschef Bertil Dorch deltager i institutledermødet den 21. oktober (tilbud om services)).

Det blev aftalt, at Rune Nørgaard Jørgensen fremsender model for træk af standardrapport.

Ad 4. 1. udkast til ny normaftale.

Udkastet blev drøftet. Mads Funding finjusterer udkastet, der efterfølgende sendes til høring hos institutlederne.

Ad 5. Engelsk som arbejdssprog.

Der var enighed om at det er et godt initiativ, men man fandt at der mangler kurser målrettet VIP’er med engelsk som undervisningssprog.

Ad 6. Godkendelse af profiler på IVK-uddannelsen.

Følgende nye IVK-profiler er foreslået udbudt fra og med september 2015:

Arabisk og medier, Arabisk og engelsk

Engelsk og digital markedskommunikation

Det blev besluttet at udbyde Arabisk og engelsk. Engelsk og digital markedskommunikation udbydes under forudsætning af at Engelsk og IT-baseret markedskommunikation (professionsBA) ikke udbydes.

Ad 7. Kommissorium for Publikationsudvalget.

Udkast til nyt kommissorium for Publikationsudvalget blev godkendt. Der henvises til Publikationsudvalget [http://www.sdu.dk/Om\_SDU/Fakulteterne/Humaniora/Ledelse\_administration/Raad\_naevn\_udvalg/Humanioras+Publikationsudvalg](http://www.sdu.dk/Om_SDU/Fakulteterne/Humaniora/Ledelse_administration/Raad_naevn_udvalg/Humanioras%2BPublikationsudvalg)

Ad 8. Nyt fra

Ingen bemærkninger.

Ad 9. Eventuelt.

Intet.

Med venlig hilsen

Simon Møberg Torp

dekan